ร้านนี้ส่วนตัวรู้จักในนาม "ร้านเครปพี่หล่อ" (??) เมื่อได้ยินดังนั้นก็อยากกินเครปขึ้นมาทันที แต่เวลาอยากกินทีไรร้านจะปิด ไม่ก็เปิดสายซะงั้น (เวลาตามป้ายบอกเปิด 11:00-20:00) เวลาเดินผ่านร้านนี้คนเยอะตลอดค่ะ เยอะจนท้อกันเลย

ร้านเครปสัญชาติไทยเป็นร้านเล็กๆห้องเดียว อยู่ใน siam square ร้านจะอยู่ซอยจุฬา 64 (ถนนเส้นเดียวกับศูนย์หนังสือจุฬา) ด้านหลังร้าน art hair ถ้าเดินมาจากศูนย์หนังสือจุฬาก็จะผ่านร้านอาหารสีฟ้า ให้เดินตรงมาอีกนิดก็ถึงแล้วค่ะ หรือถ้ามาจากถนนอังรีดูนังให้เดินมาทางข้างหลังร้านเรือนอีแหม่ หรือบ้านคุณแม่ เดินมาอีกแพพเดียวก็ถึงแล้วค่ะ

ตอนเดินเข้าไปในร้านก็เดินแบบ งงๆ จะสั่งยังไง? พี่หล่อบอกให้เขียนลงไปในกระดาษ ตอนแรกก็ งง กระดาษไหนฟร่ะ? คือจริงๆ พี่เค้าหมายถึงซองกระดาษที่เอาไว้ใส่เครปเลยค่ะ เขียนลงไปข้างหน้านี่แหล่ะ มีให้เลือกใส่ได้หลายแบบเลย วันที่กินเลือกเป็นกล้วย-ช็อกโกแลต ส่วนอีกอันเป็นเป็นไมโล-นมข้นหวาน ราคาอันละ 40 บาท เครปอร่อยมากมาย แป้งบางกรอบมาก ถึงจะรอนานสักนิดแต่ก็คุ้มกับความหย่อยยย